CELEX: 32020D2216
Language: el
Date: 2020-12-22 00:00:00
Title: Εκτελεστική απόφαση (ΕΕ) 2020/2216 της Επιτροπής της 22ης Δεκεμβρίου 2020 για την τροποποίηση του παραρτήματος I της απόφασης 2006/168/ΕΚ όσον αφορά την καταχώριση για το Ηνωμένο Βασίλειο και ορισμένες Εξαρτήσεις του Στέμματος στον κατάλογο τρίτων χωρών από τις οποίες επιτρέπονται οι εισαγωγές εμβρύων βοοειδών στην Ένωση (Κείμενο που παρουσιάζει ενδιαφέρον για τον ΕΟΧ)

28.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 438/57
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2216 ΤΗΣ ΕΠΙΤΡΟΠΗΣ
         της 22ης Δεκεμβρίου 2020
         για την τροποποίηση του παραρτήματος I της απόφασης 2006/168/ΕΚ όσον αφορά την καταχώριση για το Ηνωμένο Βασίλειο και ορισμένες Εξαρτήσεις του Στέμματος στον κατάλογο τρίτων χωρών από τις οποίες επιτρέπονται οι εισαγωγές εμβρύων βοοειδών στην Ένωση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικιδίων βοοειδών (1), και ιδίως το άρθρο 7 παράγραφος 1 και το άρθρο 9 παράγραφος 1 στοιχείο β),
         Εκτιμώντας τα ακόλουθα:
         
                     (1)
                  
                  
                     Η απόφαση 2006/168/ΕΚ της Επιτροπής (2) καθορίζει τους όρους που διέπουν τις εισαγωγές φορτίων εμβρύων βοοειδών στην Ένωση. Ειδικότερα, στο παράρτημα I της εν λόγω απόφασης παρατίθενται οι τρίτες χώρες από τις οποίες τα κράτη μέλη επιτρέπουν τις εισαγωγές εμβρύων βοοειδών.
                  
               
                     (2)
                  
                  
                     Το Ηνωμένο Βασίλειο έχει παράσχει τις αναγκαίες εγγυήσεις που απαιτούνται από την απόφαση 2006/168/ΕΚ προκειμένου το Ηνωμένο Βασίλειο και η Εξάρτηση του Στέμματος Τζέρζι να περιληφθούν στο παράρτημα I της εν λόγω απόφασης μετά τη λήξη της μεταβατικής περιόδου που προβλέπεται στη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης), με την επιφύλαξη της εφαρμογής του ενωσιακού δικαίου ως προς το Ηνωμένο Βασίλειο και εντός αυτού σε σχέση με τη Βόρεια Ιρλανδία σύμφωνα με το άρθρο 5 παράγραφος 4 του πρωτοκόλλου για τις Ιρλανδία/Βόρεια Ιρλανδία της συμφωνίας αποχώρησης, σε συνδυασμό με το παράρτημα 2 του εν λόγω πρωτοκόλλου. Λαμβανομένων υπόψη των εγγυήσεων που παρασχέθηκαν από το Ηνωμένο Βασίλειο, η εν λόγω τρίτη χώρα και η Εξάρτηση του Στέμματος θα πρέπει να περιληφθούν στο παράρτημα I της απόφασης 2006/168/ΕΚ.
                  
               
                     (3)
                  
                  
                     Επομένως, το παράρτημα I της απόφασης 2006/168/ΕΚ θα πρέπει να τροποποιηθεί αναλόγως.
                  
               
                     (4)
                  
                  
                     Δεδομένου ότι η μεταβατική περίοδος που προβλέπεται στη συμφωνία αποχώρησης λήγει στις 31 Δεκεμβρίου 2020, η παρούσα απόφαση θα πρέπει να εφαρμοστεί από την 1η Ιανουαρίου 2021.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της απόφασης 2006/168/ΕΚ τροποποιείται σύμφωνα με το παράρτημα της παρούσας απόφασης.
         
         
            Άρθρο 2
            Η παρούσα απόφαση εφαρμόζεται από την 1η Ιανουαρίου 2021.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 22 Δεκεμβρίου 2020.
            
               
                  Για την Επιτροπή
               
               Stella KYRIAKIDES
               
                  Μέλος της Επιτροπής
               
            
         
         
            (1)  ΕΕ L 302 της 19.10.1989, σ. 1.
         
            (2)  Απόφαση 2006/168/ΕΚ της Επιτροπής, της 4ης Ιανουαρίου 2006, για τον καθορισμό των υγειονομικών όρων και των απαιτήσεων σχετικά με την έκδοση κτηνιατρικών πιστοποιητικών για τις εισαγωγές εμβρύων βοοειδών στην Κοινότητα και για την κατάργηση της απόφασης 2005/217/ΕΚ (ΕΕ L 57 της 28.2.2006, σ. 19).
      
      
         
            ΠΑΡΑΡΤΗΜΑ
            Το παράρτημα I της απόφασης 2006/168/ΕΚ τροποποιείται ως εξής:
            
                        1)
                     
                     
                        μετά την καταχώριση για την Ελβετία προστίθεται η ακόλουθη καταχώριση:
                        
                                    «GB
                                 
                                 
                                    Ηνωμένο Βασίλειο (*1)
                                    
                                 
                                 
                                    ΠΑΡΑΡΤΗΜΑ II
                                 
                                 
                                    ΠΑΡΑΡΤΗΜΑ III
                                 
                                 
                                    ΠΑΡΑΡΤΗΜΑ IV
                                 
                              
                  
                        2)
                     
                     
                        μετά την καταχώριση για το Ισραήλ προστίθεται η ακόλουθη καταχώριση:
                        
                                    «JE
                                 
                                 
                                    Τζέρζι
                                 
                                 
                                    ΠΑΡΑΡΤΗΜΑ II
                                 
                                 
                                    ΠΑΡΑΡΤΗΜΑ III
                                 
                                 
                                    ΠΑΡΑΡΤΗΜΑ IV»